MEGHÍVÓ   
**CIvil Szakmai Múhely**

**Tisztelt Hölgyem/Uram!**

A szociális szféra - így a fogyatékos emberek, pszichoszociális fogyatékossággal élők ellátása is - az elmúlt 50-60 év legnagyobb változása előtt áll, mely sok évtizedre meghatározza a jövőt. A Magyar Kormány 2011 nyarán döntött az 50 férőhelynél nagyobb intézmények megszűntetéséről és a közösségi ellátásra történő áttérésről, melynek stratégiáját a 1257/2011. (VII. 21.) számú Kormányhatározatban rögzítette. A stratégia célja, hogy a következő évtizedekben valósuljon meg az intézményi férőhely kiváltás és a nagy létszámú bentlakásos intézményeket kisebb létszámú, lakókörnyezetbe integrált támogatott lakhatás (TL) váltsa fel, és a TL-be költöző fogyatékos emberek segítő szolgáltatások igénybevétele mellett a lehető legönállóbb életvitelt folytathassák.

Kiemelten fontosnak tartjuk, hogy a fogyatékos emberek ennek a változásnak ne szemlélői, hanem alakítói legyenek. A FESZT (Fogyatékos Emberek Szervezeteinek Tanácsa) és az FSZK (Fogyatékos Személyek Esélyegyenlőségéért Közhasznú Nonprofit Kft.) közös rendezvényének célja, hogy a fogyatékossággal élő emberek érdekeit képviselő civil szervezetek tagsága friss információkat kapjon az intézményi férőhely kiváltás folyamatáról. Rendezvényünkre ezúton, tisztelettel meghívjuk.

**Bízunk benne, hogy Önt is rendezvényünk résztvevői között tudhatjuk és lehetőségünk nyílik személyesen is találkozni.**

**A rendezvény időpontja: 2017. szeptember 12. (kedd) 09.15-14.00**

**A rendezvény helyszíne: Korona Hotel**

**(Nyíregyháza, Dózsa György u. 1.)**

### PROGRAM:

09:15 - 09:45 REGISZTRÁCIÓ

09:45 – 10:30 KÖSZÖNTŐ, FESZT TEVÉKENYSÉGEINEK BEMUTATÁSA, KIVÁLTÁSBAN VÁLLALT SZEREPE

10:30 - 12:00 TÁMOGATOTT LAKHATÁS MAGYARORSZÁGON ELŐADÁS ÉS BESZÉLGETÉS (FSZK - TÁRS PROJEKT és FESZT)

12:00 - 12:10 SZÜNET

12:10 – 12:45 A KIVÁLTÁS SZAKMAI TÁMOGATÁSA (FSZK TÁRS PROJEKT)

12:45 – 13:00 ÖSSZEFOGLALÁS, ZÁRSZÓ

13:00 – 14:00 EBÉD